NaiveNeuron/SloPal huggingface dataset:
J. Burian, poslanec: (2006-08-02):
Pokiaľ sa týka tej druhej odpovede. Pán poslanec Janiš, ja neviem, ale neviem, z akých, by som povedal, predikcií vychádzate pri vašom vystúpení. Ja som zatiaľ nepočul to a nie je to ani v programovom vyhlásení, aby sa znižovali odvody do 2. piliera a na druhej strane aby teda bolo nejaké dobrovoľné vystupovanie z tohto systému. Nemám o tom nejaké zmienky, ale otázka je, že neviem, skadiaľ čerpáte takéto informácie. A, pán poslanec Pado, no máte pravdu, je to jasné, je to o nejakom prejudikovaní nejakých budúcich čísiel, ale v podstate aj vláda prejudikovala určité čísla, uvažovala zapojením do tejto reformy o nejakých 600 000 – 700 000 ľudí. Ja si myslím, že ak dôchodkové správcovské spoločnosti nemajú s tým problém, a jasne to deklarovali, s dobrovoľnosťou, ja si myslím, že bude i otázka, že do budúcna nebudú mať ani s tým problém, aby si jednoducho to, tak to už bolo povedané, marketingovo a inak zabezpečili. Ale ja chcem upozorniť na jeden vážny fakt. Vy hovoríte o tej výhodnosti alebo teda o tom marketingu a o biznis pláne. Ja musím upozorniť... (Prerušenie vystúpenia časomierou.)
Budaj, Ján, poslanec NR SR (2016-09-07):
Ďakujem pekne. Zákon, ktorý pani ministerka ako členka koalície predkladá, predkladá ako členka koalície, ktorá svoj samotný vznik odôvodnila strachom z extrémizmu. Na všetky veci o fašizme; no, tieto reči o fašizme a hrozbe fašizmu a činy sa tak trochu rozchádzali. Dosiaľ bola zo strany koalície reč vždy iba o zákonoch proti opozícii, nie proti extrémizmu. Takou rečou je reč o novom rokovacom poriadku, takou; reč je o nových zmenách zákona o politických stranách. Hľadá sa bič na kritikov koalície. Zastrašovanie, vyhrážanie, zákony. Teraz – zdanlivo – už konečne aj legislatíva proti extrémizmu. Samozrejme, že človek sa pýta a tieto otázky tu budú zaznievať, pani ministerka, či je to populistické gesto alebo skutočne spoločný politický ťah koalície smerom proti extrémizmu. Niečo z praxe a z reality naznačuje včerajšie hlasovanie. Poslanci SMER-u, vášho spojenca v koalícii, včera hojne podporili stranu Kotleba v útoku na poslanca Osuského, ktorý v sebaobrane sa bránil na demonštrácii, a oplátkou za to potom poslanci Kotlebovej strany masívne podporili všetky koaličné zákony z dielne ministerstva financií. Takže varíte, pani ministerka, vo vojsku, ktorého zástavy vejú opačným smerom, než akým by ste sa chcela dívať vy. Oni s extrémistami paktujú, podporujú ich a podporu od nich prijímajú. Vy by ste chcela priniesť zákony... (Prerušenie vystúpenia časomerom.)
J. Blanár, poslanec: (2004-09-28):
Čakať na rozhodnutie Európskej komisie, presnejšie rozhodnutia, ale aj hodnotiacu komisiu Európskej komisie sa nám zdá byť naozaj alibistické, pretože je to téma, ktorá je citlivá z viacerých hľadísk. Nechcem ich rozoberať, tie hľadiská, pretože bude dostatočný priestor potom, ako dostaneme túto správu z vlády a budeme ju prerokúvať tu v parlamente a určite bude mnoho názorov, ktoré sa budú rôzniť v týchto jednotlivých aspektoch, ktoré sú s tým spojené, a práve preto si myslíme, že je potrebné, aby sme o tom diskutovali včas a neboli postavení pred situáciu, že sme v časovom strese. Už je potrebné dať mandát vláde k decembrovému samitu, aby sa k tomu vyjadrila a tak ďalej a tak ďalej. Preto si myslíme, že napriek tomu, že to bolo predložené pomerne rýchlo, myslíme si, že obsahová stránka je správna, pretože i parlament je na to, aby o takýchto veciach diskutoval a nachádzal stanovisko o to viacej, keď sme vstúpili do Európskej únie a sme nováčikovia, potrebujeme sa zhostiť našej funkcie ako člen zodpovedne a takáto diskusia môže tomu len prospieť. Čiže chcem povedať za poslancov strany Smer, že tento návrh vítame, vítame diskusiu o tomto probléme a podporíme uznesenie pri hlasovaní. Ďakujem za pozornosť.
Grendel, Gábor, podpredseda NR SR (2020-04-02):
Pán poslanec Ďurica s faktickou poznámkou.
Jurzyca, Eugen, poslanec NR SR (2018-09-12):
A teraz ja by som chcel na predrečníčku reagovať a nemôžem. (Povedané so smiechom.) Ja myslím, že Janka Kiššová to povedala fakt všetko a dobre. Je to naozaj tak, že vláda sa snaží zobrať jedným, dať druhým, zobrať druhým, dať tretím, zobrať tretím a dať štvrtým, až sa dostane k tým prvým. A nakoniec to bude vyzerať, že nie ľudia sa živia svojou prácou, ale všetkým dáva vláda. No ale záver bude argument, ktorý som si našiel v štúdii OECD Tourist and Trans and Policy z roku 2016. Tam v časti textu o daňových výnimkách a stimuloch v tejto oblasti sa píše, že čisté efekty poklesu dotovania turizmu sú nejasné. Nejasné. Nenašiel som nikde napísané v nejakej analýze, že by takéto opatrenia pomáhali bohatstvu krajiny. Nepomáhajú, len ho presúvajú od jedných k druhým. Ďakujem. (Potlesk.)
B. Bugár, podpredseda NR SR: (2003-07-03):
(Hlasovanie.) Prítomných je 135 poslancov, za 59, proti 58, zdržalo sa 18. Konštatujem, že tento procedurálny návrh nebol schválený. P. Biroš, poslanec: Ďakujem pekne. Pán predsedajúci, poprosím, dajte hlasovať o procedurálnom návrhu pána poslanca Horta odložiť konanie o návrhu tohto zákona až po rozhodnutí na Ústavnom súde.
Kubánek, Stanislav, poslanec NR SR (2019-09-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie...výborom: Ústavnoprávnemu výboru Národnej rady Slovenskej republiky a výboru Národnej rady pre verejnú správu a regionálny rozvoj. Za gestorský výbor navrhujem výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Žiga, Peter, podpredseda NR SR (2024-09-25):
Pán poslanec, keďže sme si predchádzajúcim hlasovaním upravili procedúru, beriem vaše, váš návrh, váš procedurálny návrh za bezpredmetný. Pán poslanec Gašpar.
B. Bugár, podpredseda NR SR: (2003-06-19):
(Hlasovanie.) Prítomných je 114 poslancov, za 112, proti 1, zdržal sa 1. Konštatujem, že Národná rada pridelila návrh tohto zákona výborom, určila gestorský výbor, ako aj lehoty výborom na jeho prerokovanie. Vážené dámy, vážení páni, mali by sme teraz začať rokovať, mali by sme začať rokovať teraz o prerušenom druhom čítaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov (tlač 172). Možnože sa nám oplatí aspoň začať rokovanie a uvidíme, koľkí sa prihlásia, o 11.00 hodine musíme rokovanie prerušiť na základe včerajšej dohody. Pán štátny tajomník Korčok príde na 11.00 hodinu. Takže vládny návrh zákona ste dostali, je to tlač 172. Rokovanie sme museli na 12. schôdzi uznesením z 22. mája 2003 č. 307 prerušiť v druhom čítaní s tým, že o vládnom návrhu museli rokovať výbory, aj rokovali. Spoločnú správu z tohto rokovania máte v tlači 172b. Pán minister už zaujal svoje miesto. Pani poslankyňa Záborská, pani poslankyňa Záborská, trikrát vás vyzývam. Vy ste spravodajkyňa, nech sa páči, zaujmite miesto určené pre spravodajcov. Pýtam sa, či sa hlási niekto ústne do rozpravy k tomuto bodu. Pán poslanec Paška ako jediný. Končím možnosť sa prihlásiť do rozpravy, teda ústne do rozpravy k tomuto bodu. Pán poslanec, nech sa páči, ešte máte slovo.
Blanár, Juraj, podpredseda NR SR (2021-10-21):
Ďakujem, pán spravodajca. Poprosím vás, aby ste svoju spravodajskú úlohu vykonávali zo svojho miesta v rokovacej sále. Pán Urban, zo svojho miesta, nech sa páči, keďže máme zlúčenú rozpravu, tak je to takto zvykom. Čiže obaja spravodajci si môžete vykonávať svoju úlohu k týmto dvom bodom. Otváram všeobecnú rozpravu k obidvom prerokovaným bodom programu. Do rozpravy som neobdržal žiadnu písomnú prihlášku. Dávam teraz možnosť prihlásiť sa ústne do rozpravy. Konštatujem, že nie je tomu tak. Uzatváram možnosť prihlásiť sa. Do rozpravy ústne, ako jediný sa prihlásil do rozpravy pán navrhovateľ Schlosár, ktorému udeľujem slovo. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Milan Ježovica.
Blaha, Ľuboš, podpredseda NR SR (2023-12-14):
Pán poslanec Michal Sabo, nech sa páči.
Brocka, Július, poslanec NR SR (2011-09-13):
Opozícia trvá na hlasovaní šesťkrát, pán podpredseda.
Blanár, Juraj, podpredseda NR SR (2020-11-25):
Pán poslanec Kuffa. Nech sa páči.
Grendel, Gábor, podpredseda NR SR (2020-05-19):
Takže traja písomne prihlásení do rozpravy. Pani poslankyňa Halgašová, pani poslankyňa Zemanová a pán poslanec Kazda. Ako prvá má slovo pani poslankyňa Halgašová za poslanecký klub SaS.
Kollár, Boris, predseda NR SR (2021-09-30):
Ďakujem. S ďalšou faktickou poznámkou vystúpi pán poslanec Šimko, nech sa páči, máte slovo.
Paška, Pavol, predseda NR SR (2012-07-02):
Pán poslanec Bagačka.
Glváč, Martin, podpredseda NR SR (2016-11-25):
Pani poslankyňa Laššáková.
Blaha, Ľuboš, podpredseda NR SR (2024-02-16):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Gáborovi Grendelovi. A ešte predtým by som upozornil technikov, aby, myslím, že tam je nejaká chyba technická z hľadiska čísla tlače alebo bodu, aby to upravili, aby bolo všetko kóšer. Nech sa páči, pán poslanec Grendel.
P. Hrušovský, podpredseda NR SR: (2001-09-06):
J. Slaný, poslanec: Ďakujem za slovo. Chcel by som trochu oponovať pánu kolegovi Benkovskému, lebo ja som presvedčený, že môj názor je správny. Stačí, keď sa pozrieme na slovenský vidiek a z tohto pohľadu napr. keď sa zameriame na zdravotníctvo a zdravotný stav obyvateľstva. Tento systém sociálnych dávok a zabezpečenia zdravotného vedie k tomu, keď sa prejdete, na tých dedinách máte poobede pred tými krčmami ľudí, ktorí sú už v podnapitom stave, a keď si zoberiete ich chorobnosť a úrazovosť, tak je trikrát tak väčšia ako tých, čo pracujú. Keď sa ich spýtate, či si to môžu dovoliť, či sa neboja, že za to zdravotníctvo budú platiť, oni povedia – my sa nebojíme, o nás sa postará štát, my sa o seba postarať nemusíme, na nás pracujú iní. My nie sme proti sociálnemu štátu, ale sme za to, aby sa v tomto štáte urobil poriadok a sociálne dávky dostávali iba tí, ktorí sú na ne odkázaní, aby nevznikol v štáte stav, keď veľká časť obyvateľstva chce žiť na úkor tých, ktorí chcú pracovať. To je proti našej filozofii a my budeme hájiť práva tých, ktorí chcú pracovať. Ďakujem.
Hrnčiar, Andrej, podpredseda NR SR (2016-10-12):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajca? Nech sa páči. (Reakcia navrhovateľa.) Nech sa páči, pán minister.
Benčík, Ján, poslanec NR SR (2022-05-10):
Teraz dajte, prosím, hlasovať o pozmeňujúcom návrhu predloženom pánom poslancom Kyselicom.
Viskupič, Marián, poslanec NR SR (2020-04-07):
Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona (tlač č. 51) v skrátenom legislatívnom konaní.
Laurenčík, Milan, podpredseda NR SR (2020-11-26):
Pani poslankyňa Jarmila Halgašová.
Buček, Jozef, poslanec NR SR (2017-01-31):
Ďakujem pekne za slovo. Vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 363). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci, Výbor Národnej rady pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona, návrh zákona výbory prerokovali do 17. marca 2017 a v gestorskom výbore do 20. marca 2017. Prosím, pán predsedajúci, otvorte všeobecnú rozpravu.
Pčolinský, Peter, podpredseda NR SR (2023-03-17):
Žiadna faktická poznámka, vyhlasujem teda rozpravu za skončenú a prerušujem rokovanie o tomto bode programu. Budeme pokračovať v prerušenej rozprave v prvom čítaní návrhu skupiny poslancov na vydanie zákona, ktorým sa dopĺňa školský zákon, tlač 1491. Prosím pána poslanca Karola Kučeru, aby zaujal miesto určené pre navrhovateľov a spravodajcu z výboru pre vzdelávanie, vedu, mládež a šport, poslanca Radovana Marcinčina, aby zaujal miesto pre spravodajcu. Prvým v poradí z ústne prihlásených rečníkov do rozpravy je poslanec Štefan Kuffa, nenachádza sa v sále. Ďalej nasleduje pán poslanec Jozef Pročko, nech sa páči, pán poslanec. [Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1491.]
Janiš, Stanislav, poslanec NR SR (2011-03-25):
Ďakujem za slovo, pán podpredseda Národnej rady. Kolegyne, kolegovia, Výbor Národnej rady pre hospodárstvo, výstavbu a dopravu ako gestorský výbor k návrhu poslanca Ivana Štefanca na vydanie zákona, ktorým sa mení zákon č. 528 o pomoci a podpore poskytovanej z fondov Európskeho spoločenstva v znení neskorších predpisov, podáva túto spoločnú správu výborov Národnej rady. Národná rada uznesením pridelila predmetný návrh zákona prerokovať ústavnoprávnemu výboru, výboru pre financie a rozpočet a výboru pre hospodárstvo, výstavbu a dopravu. Výbory návrh zákona prerokovali. Výsledky prerokovania výborov sú uvedené v časti IV tejto spoločnej správy. Všetky tri výbory doporučili predmetný návrh zákona schváliť v zmysle pripomienok uvedených v časti IV spoločnej správy. Gestorský výbor na základe stanovísk výborov k predmetnému návrhu zákona odporúča Národnej rade Slovenskej republiky návrh poslanca pána Ivana Štefanca schváliť v znení schválených pozmeňujúcich a doplňujúcich návrhov uvedených v tejto správe. Pán podpredseda, skončil som, môžete otvoriť rozpravu.
R. Kaliňák, podpredseda vlády a minister vnútra SR: (2007-01-30):
Vážené dámy, vážení páni, predkladám návrh zákona v súlade s Rámcovým plánom legislatívnych úloh vlády Slovenskej republiky na IV. volebné obdobie. Tento zákon reaguje predovšetkým na novú úpravu volieb do Národnej rady Slovenskej republiky a dôvodom jeho predloženia je predovšetkým zosúladenie zákona o vykonaní referenda s týmto zákonom. Ide teda predovšetkým o zjednotenie právnej úpravy volieb a referenda vôbec. Predkladaný návrh zákona rieši aj ďalšie otázky, ktorých úpravu vyvolalo uplatňovanie predmetných zákonov v praxi a vlastne aj to, aby sme mohli po prijatí úpravy nových zákonov o voľbách do Národnej rady vôbec referendum na Slovensku vykonať v súlade s ústavou a ostatnými zákonmi. Rieši v novom znení predovšetkým možnosť hlasovať v referende občanom Slovenskej republiky, ktorí nemajú trvalý pobyt na území Slovenskej republiky. Umožňuje hlasovať v referende aj vo voľbách osobám, ktoré sa nachádzajú vo výkone trestu. Zakotvuje konanie referenda v jeden deň. A umožňuje, čo je vlastne dôležitá úprava pre referendum, umožňuje petičnému výboru, aby mala vo všetkých, aby mala možnosť dať do všetkých referendových komisií svojho zástupcu. To je v globále hlavná časť úpravy, ktorú vám v tejto chvíli predkladám. Vážený pán predseda, vážené dámy a páni, dovoľujem si vás požiadať o postúpenie návrhu zákona do druhého čítania. Ďakujem.
Šudík, Tomáš, poslanec NR SR (2021-06-22):
Ďakujem za slovo, iba v krátkosti odpoviem vlastne na otázky, ktoré tu boli položené, a som už nestihol reagovať, hlavne na pána Kuffu. Áno, ja s vami súhlasím, že Slovensko má množstvo problémov, máme zanedbané zdravotníctvo, nefungu... máme nedostatok kvalitných diaľnic, máme nízke mzdy v rámci Európskej únie, ale ja si myslím, že ak riešime tieto problémy, mali by sme riešiť všetky problémy. Nie je nič na tom zlé, že pokiaľ riešime aj tie sociálne problémy, ktoré sú, a predkladá sa množstvo zákonov, práve riešime aj takéto zákony. Veď v tomto zákone ide častokrát aj o bezpečnosť ľudí, pretože ak taký pes celý život vyrastá na reťazi a má zlé chovné podmienky, sa môže neskôr stať veľmi agresívny a môže niekoho napadnúť. Jednoducho temu psovi sa, prepne mu psychika, už je potom agresívny, tak my potom riešime, aby nebolo toľko psov. Hovorím, v Rakúsku tento zákon prijali, majú oveľa menej túlavých psov, lebo my musíme pomaličky, pomaličky my rokmi definovať podmienky na chov a držanie psov, aby boli také, musím znova opakovať, aby nie každý tohto psa mohol mať. A takto pomaličky vyriešili túto situáciu s premnoženými psami aj to množstvo videí, ktoré vidíme. Rozprávame sa tu o rómskych osadách, ja si myslím, že áno, sú aj na rómskych osadách, ale nie je to najväčší problém. Rómske osady patria k tým menším problémom, kde držia psov na reťazi, pretože tam sú tí pso... psi skôr častokrát pustení bez výchovy, a práve ľudia z miest tam nosia psov, keď sa ich chcú zbaviť, lebo nemajú ich kde dať. Preto sa im častokrát rozmnožia a nemajú čo s tými psami robiť, tak ich priamo na tie osady odnesú, kde tam potom tie psy divo behajú, a túto situáciu, ako aj v osadách znova vyriešime tým, že budeme postupne zákonami špecifikovať podmienky na držanie a chov psov. Ohľadne tohto som aj komunikoval so štátnou veterinárnou správou či s enviropolíciou, či bude možné a ako dokazovať tento zákon, tak hovorili, že bude to oveľa jednoduchšie, ako je to v súčasnosti, pretože je tam oveľa málo výnimiek, a my sa budeme aj snažiť, čo sa týka, taká Sloboda zvierat alebo ďalšie útulky, ktoré chcú kontaktovať samosprávy a všetky obce, ktoré sú, aby možno cez nejaký obecný rozhlas vyhlásili, že od 1. 1. roku 2024 platí a platí taká povinnosť, aby sa tí ľudia pomaly na to pripravili. Ja som podobný problém videl, keď sa v Národnej rade prijímalo povinné čipovanie psov, sa každý obával, že koľko bude túlavých, opustených psov, ako každý psov vyhodí. Nuž pravda bola taká, že tí majitelia sa prispôsobili, dali toho psa začipovať a v tom roku, keď to bolo povinné, sa zvýšilo množstvo túlavých, opustených psov iba o 1,8 %, teda to je a môže byť aj na štatistickej, na štatistickej chybe, teda útulky sú na to aj pripravené, ale veď je to vlastne aj ich iniciatíva, že tento zákon chcú prijať. A ak s tým aj súhlasila enviropolícia, štátna veterinárna správa, ja v tom problém nevidím. A ďakujem všetkým za slušnú a kultivovanú debatu a som veľmi rád, že sa našli v pléne poslanci vo väčšine, ktorí majú záujem riešiť tieto problémy a postupne vybudovať aj takto zo Slovenska modernú a demokratickú krajinu. Ďakujem.
Bugár, Béla, podpredseda NR SR (2018-11-21):
Pani poslankyňa.
Pellegrini, Peter, predseda NR SR (2015-11-20):
Prezentujme a hlasujme o návrhu uznesenia tak, ako odznelo v rozprave. (Hlasovanie.) Prítomných 123 poslancov, za hlasovalo 80, proti bol 1, zdržalo sa 42 poslancov. Konštatujem, že sme prijali uznesenie, ktorým sme schválili návrh rozpočtu Sociálnej poisťovne. Pán poslanec Kondrót, prosím, aby ste uviedli hlasovanie k návrhu uznesenia k návrhu na použitie majetku Fondu národného majetku v roku 2016, tlač 1787. (Hlasovanie o návrhu na použitie majetku Fondu národného majetku SR v roku 2016 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 1787.)
Zmajkovičová, Renáta, podpredsedníčka NR SR (2012-05-15):
Ďakujem. Pán poslanec Hudacký.
Figeľ, Ján, podpredseda NR SR (2015-02-11):
Ďakujem pekne. Otváram všeobecnú rozpravu, písomne som nedostal žiadnu prihlášku. Pýtam sa teraz na ústnu formu, či sa niekto hlási. Áno, jeden pán kolega, uzatváram ďalšie hlásenie. Jozef Viskupič, máte slovo.
Ďuriš Nicholsonová, Lucia, podpredsedníčka NR SR (2018-05-22):
Ďakujem pekne. Ešte poprosím pani spravodajkyňu, záverečné slovo.
Kuriak, Milan, poslanec NR SR (2020-11-25):
Vážený pán predsedajúci, v rozprave nevystúpil žiaden poslanec, teda nebol podaný ani žiadny pozmeňujúci návrh. Zo spoločnej správy taktiež nevyplýva, nevyplývajú žiadne pozmeňovacie a doplňovacie návrhy. Sme v treťom čítaní, otvorte, prosím, rozpravu.
Krajčí, Marek, poslanec NR SR (2016-05-20):
Ďakujem pekne za slovo. Chcem oceniť príspevok pani poslankyne Gaborčákovej a tiež trošku možno nadviazať, bolo to určitým spôsobom nadviazanie na tú diskusiu, ktorú sme tu mali predtým, že naozaj tieto sociálne hypermarkety alebo teda markety fungujú vo vyspelej západnej Európe, kde štandard toho, že tieto potraviny práve aj po dobe minimálnej spotreby sa predávajú a treba povedať, že zdravie našej populácie v porovnaní s týmito ostatnými vyspelými štátmi, kde už tieto veci fungujú, je, žiaľ, nižšia, teda cítime sa oveľa, oveľa horšie a oveľa skôr aj nastupujú u nás ochorenia, choroby. Takže naozaj si myslím, že toto určite nejakým spôsobom náš problém so zlým zdravotným stavom nášho obyvateľstva ani nevyrieši. Takže ešte raz, ja si tiež myslím, že je to správny smer. Ja ten zákon podporím a budem sa tešiť, pokiaľ ten zákon v budúcnosti by bol predložený alebo doplnený spôsobom, aby mohli viac z neho benefitovať práve ľudia ohrození chudobou, sociálne znevýhodnení, aby charitatívne organizácie mohli mať prístup do hypermarketov a mohli čerpať potraviny práve pre núdznych ľudí, ktorým sa venujú. Ďakujem pekne.
P. Hrušovský, podpredseda NR SR: (2002-03-21):
(Hlasovanie.) Prítomných je 82 poslancov, za 81, zdržal sa 1. Konštatujem, že Národná rada Slovenskej republiky schválila vládny návrh zákona o Súdnej rade Slovenskej republiky a o zmene a doplnení niektorých zákonov. Ďakujem pánovi navrhovateľovi a pánovi spoločnému spravodajcovi za spoluprácu pri prerokúvaní tohto návrhu zákona. Budeme pokračovať v rokovaní 57. schôdze Národnej rady Slovenskej republiky ďalšími návrhmi zákonov v poradí tak, ako sú uvedené v schválenom programe 57. schôdze Národnej rady. I. Presperín, podpredseda NR SR: Pokračujeme prvým čítaním o vládnom návrhu zákona, ktorým sa mení a dopĺňa zákon č. 126/1998 Z. z. o Slovenskej živnostenskej komore a o zmene a doplnení niektorých zákonov v znení zákona č. 279/2001 Z. z. a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač 1356. Návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady č. 1512. Z poverenia vlády Slovenskej republiky návrh zákona uvedie minister vnútra Slovenskej republiky Ivan Šimko. Prosím pána ministra, aby sa ujal slova.
Žiga, Peter, podpredseda NR SR (2024-01-19):
Pán poslanec Dvořák.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Osuský, nech sa páči. Poprosím o pokoj v rokovacej sále. Nech sa páči, pán poslanec Osuský s faktickou. Vráťte mu čas.
Šefčík, Marek, poslanec NR SR (2022-12-06):
Pán predsedajúci, ďakujem za slovo. V rozprave k tomuto návrhu vystúpil pán poslanec Kočiš, nebol však podaný žiadny procedurálny návrh. Prosím, pán predsedajúci, dajte o tomto procedurálnom... Pardon. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Paška, Pavol, predseda NR SR (2012-09-19):
Pán poslanec Érsek.
P. Hrušovský, predseda NR SR: (2004-03-11):
(Hlasovanie.) Poprosím technikov, aby uviedli na tabuli výsledky hlasovania, ak je to možné. Nie, páni poslanci. Budeme hlasovať ešte raz o návrhu, ospravedlňujem sa. Panie poslankyne, páni poslanci, hlasujeme o návrhu pána poslanca Husára. Vrátiť a doplniť. (Hlasovanie.) 140 prítomných, 70 za návrh, 12 proti, 54 sa zdržalo, 4 nehlasovali. Návrh sme neschválili. Prosím, pán poslanec, pán predseda, navrhnite. Ľ. Lintner, poslanec: Pán predseda, prosím, dajte hlasovať o uznesení, ktoré som predniesol v rámci prednesenia správy, môžem ho znovu prečítať. Uznesenie Národnej rady Slovenskej republiky k správe Mandátového a imunitného výboru Národnej rady Slovenskej republiky vo veci žiadosti krajského prokurátora Krajskej prokuratúry v Bratislave z 5. novembra 2003, evidovanej pod číslom 2 Kv 105/02 o vydanie súhlasu na trestné stíhanie poslancov Národnej rady Slovenskej republiky: Národná rada Slovenskej republiky v súlade s čl. 78 ods. 3 Ústavy Slovenskej republiky podľa § 2 ods. 3 písm. f) zákona Národnej rady Slovenskej republiky č. 350/1996 Z. z . o rokovacom poriadku Národnej rady Slovenskej republiky v znení neskorších predpisov vydáva súhlas na trestné stíhanie poslancov Národnej rady Slovenskej republiky Ing. Milana Reháka a Ing. Igora Pinkavu na základe žiadosti krajského prokurátora Krajskej prokuratúry v Bratislave z 5. novembra 2003 evidovanej pod číslom 2 Kv 105/02. Môžete dať hlasovať, pán predseda.
Pčolinský, Peter, podpredseda NR SR (2023-03-14):
Ďakujem pekne. Chcem vás len, pán poslanec, upozorniť, že v zmysle § 33 rokovacieho poriadku je rokovacím jazykom Národnej rady štátny jazyk, a teda slovenčina. Odporúčam nabudúce sa toho držať, nakoľko nie všetci musia rozumieť česky, keďže niektorí ani po slovensky nerozumejú. Teraz dve faktické poznámky. Pani poslankyňa Kolíková, nech sa páči.
Laššáková, Jana, podpredsedníčka NR SR (2014-02-06):
Ale podpredseda vlády je prítomný.
Ďuriš Nicholsonová, Lucia, podpredsedníčka NR SR (2019-02-12):
Jedna faktická poznámka na vaše vystúpenie. Pán poslanec Fecko.
Raši, Richard, poslanec NR SR (2011-12-13):
Dobrý deň prajem. Vážený pán predseda Národnej rady, ctené kolegyne, kolegovia, chcem upriamiť vašu pozornosť, že v predloženom návrhu, ktorý máme dnes prerokovať v skrátenom legislatívnom konaní, chýba jedna... (Prerušenie vystúpenia predsedajúci.)
Číž, Miroslav, podpredseda NR SR (2015-05-13):
Ďakujem. S reakciou pán poslanec Hlina.
Kočiš, Eduard, poslanec NR SR (2021-11-23):
Veľmi pekne ďakujem za slovo, pán predsedajúci. Pán kolega Kremský rozprával o liste vo svojej, vo svojej rozprave, že chcete raziť slušnosť, odbornosť a nejakým spôsobom aj nejakú transparentnosť, aby sa jednoducho úradom fungovalo lepšie, aby úrady fungovali lepšie. Žiaľbohu, zatiaľ to veľmi nevidieť ani na tých úradoch, ani na tých úradníkoch, ktorí boli nominovaní do týchto funkcií prednostov okresných úradov. Určite nemajú ani patričné osobnostné, ani vzdelanostné, ani iné predpoklady na to, aby tieto funkcie zastávali, nakoľko mnohých ste ťahali z klobúka ako také králiky v rozprávke od kúzelníka Pokustona a niektorých ste vyberali na tretí-, štvrtý-, piatykrát a aj napriek tomu, že tie vaše úderky OĽANO naozaj veľmi intenzívne a veľmi kvalitne kooperovali medzi sebou, medzi jednotlivými regiónmi, aj tak sa vám nepodarilo nájsť dostatočný počet kvalifikovaných a schopných ľudí. To, že nemáte dostatočný počet členov, to nie je, pán Kremský, hanba. Jednoducho ste zoskupenie, aké ste, nemusíte disponovať nejakými expresívnymi kádrami, ale to, že nemáte ľudí naozaj ani vzdelanostne, ani osobnostne, ale ani nijako inak situovaných, svedčí len o tom, že ste len skupinka ľudí pozbieraná odkadiaľ a odvšadiaľ a zvláštnym spôsobom. To, že ľudia urobili 29. februára obrovskú chybu, sa stalo to, že ste mohli obsadzovať týchto úradníkov na týchto dosť vysokých regionálnych postoch. To však naozaj nesvedčí o vašej odbornosti a transparentnosti. A ak ste spomínali vo svojej rozprave, že sa snažíte, aby ste zmenili Slovensko, tak ja pevne dúfam, že sa ho snažíte zmeniť k lepšiemu, lebo zatiaľ za rok a pol, teda už za viac ako rok a pol vašej vlády nemeníte Slovensko k lepšiemu, ale idete od horšieho k úplnej katastrofe.
Šimečka, Michal, podpredseda NR SR (2024-01-25):
Ďakujem pekne. Ďalšia otázka je od pána poslanca Janckulíka na pána ministra dopravy, ktorého zastupuje pani ministerka zdravotníctva, a tá otázka znie: „Vážený pán minister, na ceste I/70 v úseku medzi Kraľovanmi a Párnicou sa po každom zimnom období vzniknuté výtlky iba lokálne opravia. Súčasný stav cestnej komunikácie je v takom stave, že svojím charakterom ohrozuje bezpečnosť cestnej premávky. Obyvatelia obce Pokrývač sa pýtajú, či po tejto zime dôjde k oprave celej súvislej vozovky, alebo opäť sa bude cesta len lokálne opravovať." Pani ministerka.
P. Paška, predseda NR SR: (2008-06-19):
Tento návrh sme neschválili.
Horváthová, Eva, poslankyňa NR SR (2021-02-05):
Ďakujem veľmi pekne. A, pán poslanec Kučera, ja ti ďakujem za tvoje vystúpenie, pretože bolo pokojné, také pragmatické. Zhodnotil si tú situáciu, aká je, pomenoval si viaceré fakty aj tie čísla, ktoré uvádza SOI-ka o pochybeniach, ktoré sa zistili. Mne sa takisto ako tebe nepáči, že keď SOI-ka má viac ako cez 400 zákonov, ktoré musí kontrolovať, alebo povinnosti, ktoré musí kontrolovať, tak my si vybereme práve detské ihriská, ktoré ešte ani neprišli do praxe tej kontroly a ešte ani nevieme to posúdiť, či by sa tá situácia zlepšila alebo nie. Takže s týmto ja takisto sa neviem stotožniť. Ja sa ešte naviažem na to, čo hovoril aj pán predkladateľ, pán minister, že ja rozumiem tomu, že mnohokrát tá regulácia je neúnosná, že je to finančne veľmi náročné, že často sa na tom možno nabaľujú niektoré firmy, ktoré to absolútne nerobia. Zoberú peniaze a nič to nemení na kvalite, napríklad v tomto prípade ihrísk. Ale nikdy sa nestotožním s tým, že situáciu budeme riešiť tak, že to úplne zrušíme bez toho, aby sme načrtli nejakú víziu, ako by sme to potom ďalej vedeli kontrolovať alebo regulovať. Najjednoduchšie niečo zrušiť a potom sa nedostať z časových dôvodov k tomu, aby sa tá situácia zlepšila. To isté si myslím napríklad aj o pracovných zdravotných službách. Najjednoduchšie je zrušiť kontrolu v dvojke, v ktorých najviac pracovných, teda úrazov a chorôb z povolania vzniká, pretože tí ľudia nie sú úplne bez rizika, ale sú to ľudia, ktorí pracujú v podlimitnom riziku a často u nich tá kontrola je nedostatočná. Čiže tieto diskusie sú tu už roky a toto mi pripomína veľmi aj tieto pracovné zdravotné služby a postoj SaS k tomu. Čiže v tomto ja ťa úplne podporujem. Spomenul si aj, dal si si tú námahu, aj starostov, čiže ja si myslím, že nejaký konsenzus by sme našli a minimálne presunutie tohto návrhu na budúcu schôdzu by nám v tomto pomohlo. Takže ja sa tiež k tomu prihováram a pripájam. Ďakujem.
Vašečka, Richard, poslanec NR SR (2013-02-13):
Ďakujem, pán predseda. Ja v zásade vítam tento návrh zákona a boli jasne vyjasnené tie pozitíva a prínosy. Ja som si ten zákon študoval a zaujímali ma teda aj reálne veci. Ja by som mal také dve otázky na pána poslanca Chrena, ak stihneš odpovedať krátko. Jedna z vecí je bezpečnosť v tom slova zmysle, že keď som si našiel na Youtube niektoré zábery práve o týchto motorkách, tak, alebo teda skútroch, tak boli tam zábery, kde tieto skútre išli 130-140-kilometrovou rýchlosťou. My sme o tom už hovorili, že sú tam určité obmedzenia a dalo by sa to v druhom čítaní upraviť. A mám takú obavu, že či mladý človek, ktorý nemá vôbec žiadne jazdy a žiaden výcvik na tomto motocykli, ak automaticky dostane toto oprávnenie, tak môže nastať určité bezpečnostné riziko. Ďalšia vec sa týka takej ekonomickej oblasti. Pozeral som, že koľko asi stojí samostatne si urobiť vodičské oprávnenie na tento druh. Je to asi 170 eur zhruba, čo je v podstate v prípade toho, že by si to robili samostatne títo záujemcovia, a teraz by to mali automaticky, strata pre tie autoškoly, čo predpokladám, že ich prirodzený obranný mechanizmus, nakoľko som teda konzultoval s týmito ľuďmi, by bol taký, že by sa to snažili, tú svoju určitú stratu, si zrovnať povedzme navýšením toho béčka, tej B skupiny, aby sa im to vrátilo, keďže v tom béčku by to bolo automaticky zahrnuté. Takže toľko, takú poznámku, ak by ste mohli ešte k tomu zaujať stanovisko. Ďakujem.
Zmajkovičová, Renáta, podpredsedníčka NR SR (2013-09-13):
Prosím vás, pán poslanec Brocka, ako nedebatujte. Má slovo pán spravodajca.
Jahnátek, Ľubomír, poslanec NR SR (2011-07-06):
Ďakujem pekne za slovo. Pani kolegyňa, pôvodne som vôbec nechcel vystúpiť k tejto téme, ale nedalo mi to a nemôžem nezareagovať na vaše slová o politizácii súdnej moci, o politizácii prokuratúry. Prosím vás pekne, to hovoríte vy, osoba, ktorá ako sudkyňa krajského súdu ste vstúpila do politickej scény, vstúpila ste do politického boja, dala ste sa na kandidátku SDKÚ a kľudne ste bola ešte aj sudkyňou krajského súdu. Vám to vôbec nevadilo, pošliapala ste jednoducho Ústavu Slovenskej republiky. A teraz si vy, ktorá ste toto všetko spravila, dovoľujete kritizovať Generálnu prokuratúru z politizácie. Prosím vás pekne, toto je neuveriteľné! A ja si myslím, že aj poslanec, aj poslanec SDKÚ by mal mať určitú hrdosť a k určitým veciam sa radšej nevyjadrovať, pokiaľ to sám pošliapava a sám zneuctieva Ústavu Slovenskej republiky. Ozaj je to smiešne z vašej strany a mal som o vás trošku väčšiu mienku, ale skutočne, nehnevajte sa, toto ma, toto ma vytiahlo na to, aby som zareagoval na váš príspevok. A som veľmi prekvapený, že práve vy hovoríte o politizácii súdnictva a prokuratúry. Ďakujem.
Žiga, Peter, minister hospodárstva SR (2019-10-16):
Ďakujem pekne. Vážený pán predsedajúci, panie poslankyne, páni poslanci, tento vládny návrh zákona bol vypracovaný z dôvodu dlhodobo pretrvávajúcich nedostatkov v oblasti bezpečnostných detských ihrísk a absencie ucelenej právnej úpravy jasným a zrozumiteľným spôsobom stanovujúcej bezpečnostné požiadavky na detské ihrisko ako celok, zodpovednostné vzťahy pri prevádzkovaní detských ihrísk, ako aj základné povinnosti vlastníkov a prevádzkovateľov späté so sprístupňovaním detského ihriska verejnosti. Návrh zákona ustanovuje povinnosti subjektov smerujúce k dosiahnutiu zvýšenia bezpečnosti detských ihrísk. Zavádza sa systém na monitorovanie úrazov detí na detských ihriskách a jasné pravidlá prevádzky detských ihrísk vrátane vykonávania pravidelných odborných kontrol. Zároveň dochádza k unifikácii postupu pri výkone kontrol detských ihrísk a definuje sa okruh subjektov oprávnených tieto kontroly vykonávať. Účinnosť zákona sa navrhuje od 1. januára 2020. Materiál má pozitívne aj negatívne vplyvy na rozpočet verejnej správy a podnikateľské prostredie, pozitívne sociálne vplyvy. Nemá vplyv na životné prostredie, informatizáciu spoločnosti, ani na služby verejnej správy pre občana a na manželstvo, rodičovstvo a rodinu. Návrh bol predmetom vnútrokomunitárneho pripomienkového konania, ktoré prebehlo v čase od 20. marca do 20. júna tohto roka, a v priebehu ktorého neboli voči jeho zneniu vznesené žiadne pripomienky. Ďakujem pekne, pán predsedajúci, skončil som.
Blanár, Juraj, podpredseda NR SR (2022-10-05):
Ďakujem pekne za slovo. Vážené kolegyne, kolegovia, nemám teraz chuť prispievať do tej vašej bývalej koaličnej hádky, ktorú tu máte a pokračuje napriek tomu, že dnes sa SaS tvári, že už je v opozícii a pritom je za všetko zodpovedná, čo táto vláda za dva a polroka urobila. Ale nemôžem jednoducho počúvať klamstvá, ktoré tu niektorí poslanci šíria. A musím to dať na pravú mieru, pretože počul som vo faktickej poznámke pána poslanca Lehotského, ktorý povedal, že tento parlament nerozhodol o tom, aby bol poslanec Fico vydaný súdu. Dobre ste počuli. To je klamstvo, ktoré jednoducho neznesie, aby sme boli ticho. To je zavádzanie. Tak ako sú zvyknutí poslanci bývalí za ZA ĽUDÍ, dnes už SaS, pretože veľmi dobre vedia, že tento parlament rozhodoval o tom, či bude poslanec Fico vydaný, alebo nebude vydaný do väzby. A poslanec Fico naďalej čelí súdnemu pojednávaniu, žiadnemu súdu sa nejakým spôsobom nebráni, ba dokonca dnes má aj tuším vypočúvanie. Čiže, pán Lehotský, buď ste tak nevzdelaný, alebo zámerne klamete. To už nech si vyberú všetci tí, ktorí vás počuli alebo ktorí vás poznajú, pretože po tom ste neboli asi mentálne prítomný, keď ste vôbec hlasovali o tom, čo sme hlasovali v tejto snemovni. Lebo my sme nehlasovali o tom, že nevydáme Roberta Fica súdu. Takže, ak ste teda to urobili nevedome, tak vás žiadam, aby ste sa ospravedlnili a uviedli celú vec na pravú mieru. V opačnom prípade budem musieť vás brať do pozície človeka, ktorý účelovo klame a nemá žiadnu hanbu to povedať aj takto v pléne Národnej rady Slovenskej republiky. Ďakujem vám za pozornosť.
Kyselica, Lukáš, poslanec NR SR (2023-02-10):
Ďakujem veľmi pekne, pán predseda. V rozprave vystúpili viacerí poslanci. Nebol podaný žiadny návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2017-12-07):
Pani poslankyňa Shahzad, chcete mať? Nie, ďakujem pekne. Takže, pán poslanec Marosz, nech sa páči, môžte vystúpiť v rozprave.
Hrnčiar, Andrej, podpredseda NR SR (2016-05-17):
Ďakujem. Nech sa páči, pani poslankyňa Zemanová.
Mihál, Jozef, poslanec NR SR (2012-05-04):
Pán premiér, vo svojom prejave ste spomenuli, že ľudia nevedia nič o 2. pilieri, že ľudia nevedia, kedy sa peniaze v 2. pilieri dedia. Tvrdili ste, že ak sporiteľ zomrie v čase, keď už poberá dôchodok, tak vtedy sa peniaze nededia a jeho pozostalí z toho už nič nemajú. Je možné, že mnohí ľudia nevedia, ako funguje dedenie v 2. pilieri. A je možné, že mnohí ľudia nevedia, že aj v 2. pilieri existujú sirotské a vdovské dôchodky. Je ale zvláštne, ak samotný premiér Slovenskej republiky nevie, že ak sporiteľ zomrie v čase, keď už poberá dôchodok, tak jeho pozostalí majú nárok na sirotské a vdovské dôchodky z 2. piliera. Je čudné, že ak samotný premiér nevie, že ak on sám nastaví garancie na báze šesťmesačného porovnávania, a to vo všetkých fondoch, tak výnosy musia byť zákonite na úrovni výnosu z vkladov na bankových účtoch so šesťmesačnou splatnosťou alebo štátnych dlhopisov s krátkodobou splatnosťou a takýto výnos je potom, samozrejme, nižší ako inflácia a je to vinou zlého zákona, ktorý prijala prvá vláda Roberta Fica v roku 2009. Ale možno toto premiér Slovenskej republiky vie a potom úmyselne klame ľudí. dokonca tu na parlamentnej pôde opakovane zavádza sporiteľov, aby na úkor ich budúcich dôchodkov liečil svoju neschopnosť zastaviť zadlžovanie Slovenska, ktoré sa začalo za jeho prvej vlády.
Grendel, Gábor, poslanec NR SR (2019-09-13):
Ďakujem za slovo. No problém je, pán premiér, že ste nenašli ten správny čas. Vy síce hovoríte, že vždy ste schopný ten správny čas nájsť, ale v tomto prípade ste nenašli, lebo nebola to sobota, myslím, že to bola nedeľa, ale to sú detaily, ale vy ste ten správny čas, nemusíte dehonestovať takýmito gestami, vy ste ten správny čas, pán premiér, proste premeškali a dovolili ste pani Jankovskej oddýchnuť si na dovolenke, potom sa vrátiť, zvolať tlačovku, kde označila za svinstvo to, čo robili orgány činné v trestnom konaní, pretože zo zákona robiť musia. Veľa vecí, na veľa vecí reagoval Igor Matovič, takže tie teraz vynechám. A už len posledná poznámka. Tými prilepenými poslancami k stoličkám, ktoré, pre, ktorí prechádzajú proste rôznymi fintami a tak ďalej, aby tu sedeli – načo tieto zbytočné osobné útoky? Sedia tu aj páni, ktorí tu kedysi sedeli za SDĽ, za HZDS – a nie sú to opoziční poslanci. Sú to vaši kolegovia. Takže toto ste si takisto mohli odpustiť.
P. Hrušovský, predseda NR SR: (2004-12-02):
Teraz poprosím pána ministra Chmela, aby odpovedal znovu na otázku pani poslankyne Bollovej za neprítomného pána ministra školstva, ktorá sa pýta: „Pán minister, ako sa plánuje MŠ vyrovnať s organizačnými, personálnymi a materiálnymi nedostatkami zavedenia vyučovania etiky v základnom školstve?“ Pán minister, máte slovo.
Dostál, Ondrej, poslanec NR SR (2017-10-18):
Pán poslanec Grendel, opísal si model, že niekto sa prihlási do nejakej súťaže, neuspeje, potom zažaluje neodôvodnene štát žalobou postavenou na vode, keďže riešime Gabčíkovo, tak je to príhodná metafora, a na základe toho štát si najme právne zastúpenie za nechutne, už to asi zľudovie, vysokú odmenu na právne zastupovanie štátu. A potom si sa spýtal, že to by bola geniálna továreň na peniaze. Ja súhlasím s tým, čo si povedal vo svojom príspevku, len celkom nerozumiem tomu podmieňovaciemu slovesnému spôsobu.
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 137, nehlasoval 1. Návrh sme schválili. Teraz prosím predsedu výboru pána poslanca Pašku, aby uviedol hlasovanie k návrhu na vyslovenie súhlasu Národnej rady Slovenskej republiky s Protokolom o výbušných pozostatkoch vojny k Dohovoru o zákazoch alebo obmedzeniach použitia určitých konvenčných zbraní, ktoré môžu byť považované na nadmerne zraňujúce alebo majúce nerozlišujúce účinky (Protokol V) , tlač 1419. Nech sa páči.
Vons, Peter, poslanec NR SR (2021-05-04):
Pán predsedajúci, dajte, prosím, hlasovať o bode 11 spoločnej správy s odporúčaním gestorského výboru schváliť. Upozorňujem, že v rozprave pán poslanec Vetrák predložil komplexnejší pozmeňujúci návrh.
Figeľ, Ján, podpredseda NR SR (2015-12-09):
S reakciou, nech sa páči, Miroslav Beblavý.
Hlina, Alojz, poslanec NR SR (2023-11-21):
Ďakujem veľmi pekne. Ja len takú technickú poznámku, pán kolega, že vy ste povedali, že teda že právo vládnuť nemôže byť zneužité na to, aby mohlo byť uplatňované alebo potvrdzované skráteným legislatívnym konaním. To je pravda. Len vy ste spravili chybu, lebo vy ste povedali, že strán SMER-u a HLAS-u. A vy ste zabudli na SNS. A teraz sa pozrite (povedané so smiechom) na pána predsedu, lebo aj on vládne. Naozaj dajte aj smerom do budúcna pozor, lebo ono to tak nevyzerá, ale naozaj nám vládne aj pán Danko. Takže nezabúdajme na nich v dobrom (povedané so smiechom), že teda, že nám vládnu traja, aj pán Danko. Ďakujem pekne.
Grendel, Gábor, podpredseda NR SR (2023-06-20):
Pani poslankyňa bude reagovať s fak... na faktickú poznámku, nech sa páči a potom pôjde do rozpravy pán poslanec Krajčí, ktorý sa prihlásil ako spravodajca.
Mazurek, Milan, poslanec NR SR (2016-10-20):
Ďakujem kolegovi Drobnému, no a chcel by som reagovať na ten apartheid, ktorý pani ministerka v zákone spomína, ktorý jednoznačne podčiarkuje jej vlastnú schizofréniu. Pretože nie je to apartheid, nie je to segregácia, keď sa na Slovensku aj vládnymi programami dotujú a stavajú domy čisto pre cigánskych občanov? To znamená na základe, selektívne na základe rasy alebo etnickej príslušnosti. Nie je to apartheid, keď biela väčšina nedostane nič, zatiaľ čo menšina len na základe rasy, ničoho iného, nie sociálneho začlenenia, iba rasy alebo etnickej príslušnosti dostane všetko zadarmo? No a, pani ministerka, s vašou láskou k Izraelu, chcem povedať, že práve, že či nie je práve Izrael štátom, kde ešte stále legálne a reálne existuje apartheid, to zase len podčiarkuje tú vašu schizofréniu. Na Slovensku chcete bojovať proti nejakému fiktívnemu apartheidu a zároveň ste zamilovaná do štátu, ktorý apartheid reálne v praxi, kde apartheid reálne v praxi funguje. Pretože Palestínec v Izraeli nie je rovnocenný s Židom. Ďakujem. (Potlesk.)
Martinák, Ľuboš, poslanec NR SR (2011-02-04):
Pán poslanec Poliačik, vo svojom vystúpení ste mali dosť takú zmes, by som povedal, všeličoho, od vašich hypotetických otázok podčiarknutých slovíčkom „keby“ až to, že ste sa dostali do situácie, že padne vláda a chcete meniť pravidlá k lepšiemu. Tak vôbec pochybujem o tom, čo rozprávate, či si to vôbec uvedomujete. Veď práve tajná voľba znamená slobodný výkon mandátu a slobodný výkon mandátu nesie skutočnú zodpovednosť voči voličom. Často nielen u vás, ale hlavne u vašich kolegov sme počuli o tom, že chcete veci zlepšovať, že chcete mať zodpovednosť voči svojim voličom a práve touto verejnou voľbou chcete ukázať, kto ako volil. Tak by som sa vás, ale aj všetkých slobodomyseľných kolegov zo SaS-ky spýtal, prečo váš volebný program neobsahoval zrušiť inštitút tajnej voľby a mohol by hneď nasledovať za marihuanou? Ďakujem.
Hrnčiar, Andrej, podpredseda NR SR (2018-01-31):
Nech sa páči, pán poslanec Simon.
B. Bugár, podpredseda NR SR: (2004-05-27):
Druhú otázku položil tiež pán poslanec Jaroslav Baška ministrovi výstavby a regionálneho rozvoja Lászlóovi Gyurovszkému: „Pán minister, vysvetlite, prečo tak dlho trvá vyhodnotenie grantovej schémy z programu PHARE, ktorú vypísalo vaše ministerstvo s termínom podania žiadosti do 27. novembra 2003. Dnes prešiel polrok a výsledky vyhodnotenia grantovej schémy nie sú známe. Kedy predpokladáte vyhodnotenie tejto grantovej schémy?“ Nech sa páči, pán minister.
Kollár, Boris, predseda NR SR (2022-06-15):
Prosím, prezentujme sa a hlasujeme o skrátení lehoty. (Hlasovanie.) Prítomných 124 poslancov, za 66, proti 25, zdržalo sa 30, nehlasovali 3. Uvedený návrh sme schválili.
Kondrót, Maroš, poslanec NR SR (2018-02-02):
Ďakujem pekne, pán predsedajúci. Vážený pán podpredseda, vážený pán minister, vážené kolegyne, kolegovia, kratučko k rozprave, ktorá tu zaznela. Mnohé 
STK-čky a emisné kontroly končia v januári 2019, to znamená, že do mobilu som si ťukol 15. decembra, viď STK a tým to pokladám za vybavené. Trvalo to desať sekúnd, netreba na to vysokú školu. Ale chcem pochváliť a poďakovať sa ministerstvu, že majú takúto aplikáciu, ktorá umožňuje. Čiže či už si to niekto hodí do mobilu, alebo si to napíše do kalendára, alebo sa pozrie na stránku ministerstva, tých možností je dostatočné na to, aby si to ľudia ustrážili. Čo sa týka návrhu pána poslanca Marosza, pokiaľ to nerozbíja niekde a nekoliduje s inými paragrafmi, čo neviem takto narýchlo posúdiť, a je to návrh, ktorý zmäkčuje nejaké postihy voči občanom, tak myslím si, že viem si predstaviť, že by sme ho dokázali podporiť, ale to je na pánovi ministrovi a na predkladateľovi, aby to potvrdil a zapracoval tak, že to bude mať hlavu a pätu. Chcem podať pozmeňujúci návrh, ktorým sa ustanovuje všeobecná povinnosť uvádzať v zmluve alebo v inom doklade preukazujúcom nadobudnutie cestného motorového vozidla, ktoré je určené na ďalší predaj, aj údaj o celkovej prejdenej vzdialenosti tohto vozidla v čase jeho nadobudnutia. Cieľom tohto opatrenia je zamedziť tzv. pretáčanie tachometrov, o čom hovorí aj tento zákon, pri dovážaní ojazdených vozidiel za účelom ich predaja na území Slovenskej republiky. Zmyslom celej smernice je takisto zákon aj zvýšenie bezpečnosti na našich cestách a práve týmto mojím pozmeňujúcim návrhom zavádza povinnosť pre tých, ktorí vozia autá, aby ich ďalej predali na slovenskom trhu, a teda ojazdené autá, aby sa zamedzilo stáčaniu tým, že v doklade o kúpnopredajnej zmluve a doklade o nadobudnutí vozidla bude musieť byť uvedený údaj, koľko to auto kilometrov prešlo. Čiže dovolím si predložiť svoj pozmeňujúci a doplňujúci návrh. Pozmeňujúci a doplňujúci návrh poslanca Maroša Kondróta k vládnemu návrhu zákona o prevádzke vozidiel v cestnej premávke a o zmene a doplnení niektorých zákonov (tlač 751). V čl. I § 53 sa dopĺňa odsek 5, ktorý znie: „(5) Každý, kto nadobúda cestné motorové vozidlo za účelom jeho ďalšieho predaja, je povinný zabezpečiť, aby súčasťou nadobúdacej zmluvy alebo dokladu o nadobudnutí bol údaj o celkovej prejdenej vzdialenosti cestného motorového vozidla v čase jeho nadobudnutia.“ Ďakujem pekne, poprosím o podporu tohto pozmeňujúceho návrhu. Ďakujem, pán predsedajúci, skončil som.
Vons, Peter, poslanec NR SR (2020-07-08):
Vážený pán podpredseda, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise, predpise a o prekážkach voľného pohybu tovaru (tlač 139). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákonov je zrejmý účel navrhovanej úpravy. Po tretie. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Po štvrté. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Po piate. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbor predmetný návrh zákona prerokovali, výbory, aby výbory predmetný návrh zákona prerokovali do 11. septembra 2020 a v gestorskom výbore do 14. septembra 2020. Pán predsedajúci, otvorte, prosím, všeobecnú rozpravu.